
[bookmark: _Hlk180411306]CHINA: Perla Orientului si Taramul Avatar
Shanghai – Suzhou – Parcul National Zhangjiajie – Xian – Beijing

Turkish Airlines | 12 zile | 2399 EUR
		Perioada: 27 Martie – 07 Aprilie 2027 

Porniti intr-o calatorie spectaculoasa intr-una dintre cele mai fascinante tari ale lumii, unde zgarie-norii futuristi, palatele imperiale si gradinile traditionale creeaza un tablou de vacanta memorabil. De la energia cosmopolita a orasului Shanghai, la eleganta clasica din Suzhou, de la armata de teracota din Xi'an, la impresionantul Mare Zid Chinezesc, fiecare zi din acest circuit dezvaluie o noua fata a Chinei. Unul dintre cele mai emblematice puncte de atractie este Parcul National Zhangjiajie, celebru pentru stancile sale spectaculoase care au inspirat creatorii filmului Avatar. Aici, muntii invaluiti in ceata, podurile suspendate si panoramele incredibile formeaza un decor natural fabulos.





Atractii uimitoare si experiente captivante:
· China imperiala – Orasul Interzis, Marele Zid Chinezesc, Armata de Teracota si cele mai importante simboluri ale civilizatiei chineze.
· Taramul Avatar – explorati spectaculosul Parc National Zhangjiajie, cu munti verticali, poduri suspendate si peisaje care au inspirat celebrul film Avatar.
· Traditie si viitor in aceeasi calatorie – descoperiti contrastul dintre Shanghai si Beijing, de la zgarie-nori spectaculosi, la palate imperiale si cartiere istorice.
· Cultura gustului – de la eleganta gradinilor din Suzhou si ceremonia ceaiului, la piete pline de culoare si preparate autentice, fiecare oprire devine o amintire placuta.

TAXE aeroport si intrare obiective



Orar de zbor - compania Turkish Airlines
Bucuresti – Shanghai/Beijing – Bucuresti
	Data plecare
	Plecare
	Sosire
	Ora plecare
	Ora Sosire

	27.03.2027
	Bucuresti, H. Coanda
	Istanbul
	12:45
	15:20

	27.03.2027
	Istanbul
	Shanghai
	17:05
	08:15 (28.03)

	07.04.2027
	Beijing
	Istanbul
	00:05
	05:30

	07.04.2027
	Istanbul
	Bucuresti, H. Coanda
	06:55
	08:10


                *Orarul de zbor si compania aeriana pot suferi modificari.
Ziua 1 | 27 Martie: Bucuresti - Istanbul
Intalnire cu insotitorul de grup la Aeroportul Bucuresti Otopeni la ora 10:45 si imbarcare pentru zborul catre Shanghai, via Istanbul.

Ziua 2 | 28 Martie: Shanghai - Orasul Viitorului
Sosire in Shanghai la ora 08:15 – Ni hao! Bine ati venit in China! Considerat cel mai modern si cosmopolit oras al tarii, Shanghai impresioneaza prin arhitectura sa futurista, zgarie-norii spectaculosi si energia unei metropole care pare nu doarme niciodata. Vizitam impresionantul Shanghai Tower, cea mai inalta cladire din China si a treia cea mai inalta din lume. De la platforma de observatie, la peste 500 de metri inaltime, ni se dezvaluie o panorama spectaculoasa asupra Shanghaiului, un oras al viitorului, unde arhitectura futurista redefinește orizontul. Luam pranzul la un restaurant local, apoi suntem transferati la hotel, avand timp liber pentru odihna dupa zbor.
Cazare la hotel Ocean 4* sau similar Shanghai. Nota: Cinele si pranzurile mentionate mai sus includ mancare cu specific chinezesc; in mod traditional chinezilor le place sa imparta mancarea si in unele locuri vom avea platouri/farfurii cu preparate pe care le vom imparti cu 4-8 persoane.

[bookmark: _Hlk225167769]Ziua 3 | 29 Martie: Shanghai 
Dupa micul dejun, ziua incepe cu o vizita la Gradina Yu, un adevarat refugiu in inima aglomerata a Shanghaiului. Pavilioanele elegante, podurile arcuite si lacurile cu pesti koi creeaza o atmosfera poetica, oferind o incursiune autentica in estetica clasica chineza. Ne continuam explorarea in Orasul Vechi, un labirint de alei pitoresti, piete colorate si temple vechi. Aici se simte pulsul autentic al orasului, iar pe parcurs putem gusta delicii locale si admira arhitectura traditionala. Urmatoarea oprire este la Templul Buddha de Jad, loc de reculegere si spiritualitate, renumit pentru cele doua statui impresionante sculptate din jad alb. Atmosfera senina, mirosul de tamaie si linistea profunda creeaza un moment de introspectie si armonie. Ne indreptam apoi spre emblematicul Bund – celebra promenada de pe malul raului Huangpu, unde panorama impresionanta a zgarie-norilor moderni se imbina cu cladirile istorice europene si oferind cadre perfecte pentru fotografii. Traversam apoi Strada Nanjing, inima comerciala a orasului, unde magazinele moderne, vitrinele luxoase si forfota urbana creeaza o atmosfera vibranta si energica. Incheiem activitatile zilei in sofisticata zona Xintiandi, unde vechile cladiri shikumen au fost transformate in restaurante elegante, cafenele stilate si magazine de designer – locul perfect pentru un ceai, cumparaturi sau pentru a simti pulsul modern al metropolei. Servim pranzul la un restaurant local, apoi avem transfer la hotel si timp liber. Cazare la hotel Ocean 4* sau similar Shanghai.

Ziua 4 | 30 Martie: Shanghai - Suzhou
Mic-dejun. Incepem o excursie de o zi la Suzhou – supranumit Venetia Orientului datorita retelei sale de canale, poduri pietonale si gradini clasice chinezesti, aflate in patrimoniul UNESCO. Vom vizita gradinile traditionale si locul perfect pentru o plimbare de-a lungul canalelor vechi: Gradina Stapanului de Plase – o capodopera a artei peisagistice din timpul dinastiei Song, o gradina eleganta care imbina armonios pavilioane, iazuri si plante ornamentale;  Gradina Yipu – o oaza de liniste si rafinament, mai putin cunoscuta, dar cu un farmec aparte, fiind una dintre cele mai autentice gradini private din Suzhou; Strada Pingjiang – una dintre cele mai pitoresti strazi istorice ale orasului, cu cladiri traditionale, mici poduri de piatra, cafenele locale si magazine de suveniruri autentice. Pranzul este inclus la un restaurant cu specific local. La finalul vizitei, vom face o oprire la un atelier de matase, unde vom descoperi procesul traditional de productie a celebrei tesaturi de Suzhou, considerata de secole una dintre cele mai fine din China. Dupa-amiaza, ne intoarcem cu autocarul la Shanghai. Cazare la hotel Ocean 4* sau similar Shanghai.

Ziua 5 | 31 Martie: Shanghai - Zhangjiajie
Mic-dejun. Ziua incepe cu un transfer rapid catre gara pentru a lua trenul de mare viteza spre Zhangjiajie, destinatia faimoasa pentru peisajele sale ireale, ce au inspirat lumea cinematografica. Calatoria cu trenul ofera prilejul perfect de a admira peisajele in schimbare si de a te relaxa inaintea aventurilor ce urmeaza. Odata ajunsi in Zhangjiajie, transferul catre hotel se face rapid, iar atmosfera orasului montan incepe sa isi faca simtita prezenta. Aerul proaspat si contururile spectaculoase ale muntilor ce se zaresc in departare creeaza un cadru de poveste. Seara se incheie cu o cina delicioasa. Cazare la hotel Wyndham Ruijing Manshan 4* sau similar Zhangjiajie.

Ziua 6 | 01 Aprilie: Zhangjiajie - Muntii din Avatar
Mic-dejun. Pornim catre Rezervatia Naturala Muntii Tianzi, un loc desprins parca dintr-o alta lume, unde varfurile stancoase se ridica semete deasupra norilor. De aici, panorama este incredibila, iar fiecare colt ascunde o legenda fascinanta. Turul continua catre Yuanjiajie, o zona ce a devenit celebra dupa ce a inspirat peisajele plutitoare din filmul Avatar. Aici, formatiunile de piatra par suspendate in aer, creand un peisaj suprarealist si unic in lume. In a doua parte a zilei, exploram Golden Whip Stream Valley, un traseu pitoresc ce serpuieste prin paduri dese si langa ape limpezi, oferind o atmosfera linistita si ocazia perfecta de a te conecta cu natura. Seara, dupa o zi plina de explorari, ne intoarcem in oras pentru o cina traditionala, unde preparatele locale intregesc experienta unei zile de neuitat. Cazare la hotel Wyndham Ruijing Manshan 4* sau similar Zhangjiajie.







Ziua 7 | 02 Aprilie: Zhangjiajie – Xi’an
Mic-dejun. Incepem cu o aventura spectaculoasa pe Muntele Tianmen, unul dintre cele mai impresionante obiective naturale din Zhangjiajie. Calatoria cu telecabina, cea mai lunga din lume, ofera privelisti uimitoare asupra muntilor si te pregateste pentru experienta uluitoare de pe celebra poteca de sticla, suspendata deasupra prapastiilor. De asemenea, vizita include si faimoasa Poarta a Raiului, o formatiune naturala spectaculoasa care atrage mii de vizitatori in fiecare an. Timp liber si cina la un restaurant local. Seara, ne indreptam spre aeroport cu zborul intern spre Xi’an. Transfer si cazare la Jinjiang West Capital International 4* sau similar X’ian.

Ziua 8 | 03 Aprilie: Xi’an- Armata de Teracota
Dupa micul dejun, pornim catre unul dintre cele mai spectaculoase situri arheologice din lume: Armata de Teracota. Considerata adesea a opta minune a lumii, aceasta impresionanta colectie de soldati in marime naturala vegheaza mormantul primului imparat al Chinei, Qin Shi Huang. Fiecare statuie este unica, iar detaliile fine ale armurilor si armelor evidentiaza nivelul remarcabil de maiestrie a artizanilor din dinastia Qin. Vizita printre halele vaste, care adapostesc mii de figuri, ofera o incursiune autentica in trecutul imperial al Chinei si o experienta cu adevarat memorabila. Pe drumul de intoarcere spre oras, facem o oprire la un atelier specializat in reproducerea soldatilor de teracota, unde vom descoperi tehnicile traditionale folosite pentru realizarea acestor replici. Servim pranzul la un restaurant local. Vizitam Zidul orasului, una dintre cele mai impresionante si bine pastrate fortificatii antice din China, ce ofera o perspectiva autentica asupra trecutului istoric al regiunii. Ziua se incheie cu o plimbare pe animata Strada Musulmana din Xi'an, un loc plin de culoare si arome, unde cultura locala si gastronomia traditionala se imbina intr-un mod autentic. Cazare la hotel Jin Jiang West Capital International 4* sau similar Xi’an.

Ziua 9 | 04 Aprilie: Xi’an - Beijing
Dupa micul dejun, ne indreptam spre gara pentru a urca in trenul de mare viteza cu destinatia Beijing. Calatoria dureaza cateva ore si reprezinta o experienta in sine, oferind ocazia de a admira peisajele variate ale Chinei si de a descoperi eficienta uneia dintre cele mai moderne retele feroviare din lume. La finalul zilei, are loc transferul la hotel si ne bucuram de timp liber pentru odihna. Cazare la hotel Xinqiao 4* sau similar Beijing.

Ziua 10 | 05 Aprilie: Beijing - Marele Zid
Dupa intalnirea cu ghidul local, incepem explorarea cu una dintre cele mai impresionante atractii ale lumii: Marele Zid Chinezesc, in sectiunea Juyongguan. Aceasta portiune este renumita pentru importanta sa strategica si pentru peisajele spectaculoase care o inconjoara. Plimbarea pe zid ofera o incursiune fascinanta in istoria Chinei si o perspectiva asupra grandorii acestei constructii monumentale. Dupa vizita, ne oprim la un centru specializat in jad, unde vom descoperi rolul important al acestei pietre in cultura chineza. Vom afla mai multe despre simbolistica sa si despre tehnicile traditionale de prelucrare folosite de artizani. Servim pranzul la un restaurant local, apoi continuam cu o oprire pentru fotografii la doua dintre cele mai cunoscute cladiri moderne din capitala: Stadionul National (cunoscut Cuibul de Pasare) si Water Cube, simboluri ale Jocurilor Olimpice din 2008. Vizita este panoramica, fara acces in interior. Cazare la hotel Xinqiao 4* sau similar Beijing.

Ziua 11 | 06 Aprilie: Beijing - Orasul Interzis 
Dupa micul dejun, ziua incepe cu o incursiune in centrul simbolic al capitalei chineze, in impresionanta Piata Tiananmen. Aceasta piata vasta, una dintre cele mai mari din lume, a fost scena unor momente esentiale din istoria moderna a Chinei si impresioneaza prin dimensiunile sale si incarcatura istorica. Continuam cu vizita la celebrul Oras Interzis, fostul complex imperial unde au locuit imparatii Chinei timp de sute de ani. Dincolo de portile sale monumentale se dezvaluie o lume fascinanta de palate, curti interioare si sali decorate cu rafinament, ce reflecta gloria dinastiilor Ming si Qing. Programul continua cu o vizita la magnificul Palat de Vara, locul de refugiu al familiei imperiale in sezonul cald. Gradinile armonios amenajate, lacurile si pavilioanele creeaza un peisaj de o frumusete aparte, perfect pentru o plimbare relaxanta. Pe parcursul zilei, vom face si o oprire la un centru dedicat perlelor, unde vom descoperi procesul de cultivare si vom putea admira bijuterii elegante realizate manual. Incheiem ziua cu o experienta culinara autentica: cina la un restaurant traditional, unde vom savura renumita Rata Peking. Seara, are loc transferul spre aeroportul din Beijing.  

Ziua 12 | 07 Aprilie: Beijing – Istanbul – Bucuresti
   Decolare din Beijing la ora 00:05. Aterizare in Istanbul la ora 05:30 si scurta escala. Imbarcarea pe zborul Istanbul   
   este la ora 06:55 cu aterizare in Bucuresti la ora 08:10.

	TARIFE:
	calculate pentru un grup de 20 de platitori


 2399 euro loc adult in camera dubla,  Supliment: 350 euro in camera single
Reducere:  -50 euro adult a 3-a persoana in camera dubla cu pat suplimentar; 
                   -100 euro copil 2-11 ani cu 2 adulti in camera

	Servicii INCLUSE:
	 NU SUNT INCLUSE:

	
· Bilet de avion Bucuresti-Shanghai, via Istanbul
· Bilet de avion Beijing-Bucuresti, via Istanbul
· Compania Turkish Airlines; taxe de aeroport, bagaj de mana de 8 kg,  bagaj de cala 23 kg si catering;
· Bilet de avion, companie locala, zbor direct: Zhangjiajie-Xi'an
· Transport cu trenul de mare viteza pe rutele: 
Shanghai-Zhangjiajie si Xian-Beijing
· Transport cu autocar pe durata circuitului
· 9 nopti cu hoteluri 4* astfel:
 3 nopti la hotel Ocean 4* sau similar Shanghai
 2 nopti la hotel Wyndham Ruijing Manshan 4* sau similar Zhangjiajie
 2 nopti la hotel  Jin Jiang West Capital International 4* sau similar Xi’an
 2 nopti la hotel Xinqiao 4* sau similar Beijing
·  Mese: 9 x mic dejun, 5 x pranzuri si 4 x cine
· Tururile, vizitele si excursiile mentionate in program
Shanghai: Tower, Gradina Yu, Templul lui Buddha de Jad, Bund si Nanjing 
Suzhou: Gradina Stapanului de Plase,  Gradina Yipu si  Strada Pingjiang
Parcul National Zhangjiajie: Muntii Tianzi si Muntele Tianmen
Xi’an: Armata de Teracota. Orasul zidului, si Cartierul Musulman 
Beijing: Marele Zid, Piata Tiananmen, Orasul Interzis si Palatul de Vara
· Biletele de intrare la obiectivele mentionate in program 
· Ghizi locali de limba engleza conform programului
· Insotitor roman de grup 
	
· Asigurarea medicala de calatorie (Obligatoriu!) 
· Asigurare storno de calatorie (Recomandata!)
se incheie odata cu contractul de comercializare a pachetului de servicii turistice
· Bauturi si mese (altele decat cele mentionate la servicii incluse)
· Bacsisuri pentru prestatorii locali (ex: soferi, personal hotelier, ghizi): aprox 6 USD/persoana/zi se practica, se achita la sosirea in tara de destinatie.
· Alte servicii nementionate ca incluse in itinerarul de mai sus.



GRUP standard: 20 persoane. Pentru un grup de 19-15 persoane, pretul se majoreaza cu 70 EURO/persoana. Dupa 14 persoane, pretul se recalculeaza sau circuitul se reprogrameaza. De asemenea, in cazul unui grup mai mic decat grupul standard, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Documente de calatorie:
             Pentru aceasta excursie este necesar pasaport electronic sau pasaport simplu, valabil minimum 6 luni de la data incheierii calatoriei. Pasaportul trebuie sa contina cel putin doua pagini libere consecutive. Pasaportul temporar nu este acceptat. 

Pentru o rezervare ferma, va rog sa ne transmiteti urmatoarele date:
•	Numele si prenumele complete si corecte, asa cum apar in cartea de identitate sau in pasaport  
•	Adresa de resedinta, adresa de e-mail si numar telefon 

Intrucat protectia datelor cu caracter personal este foarte importanta pentru noi, va rugam sa transmiteti aceste informatii, precum si copiile documentelor oficiale (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.
CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 31 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 31 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 30 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).

	INFORMATII
	UTILE


[bookmark: _Hlk180580329]
DOCUMENTE de calatorie: PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions     
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.

OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Asezarea in autocar se face in ordinea inscrierii, incepand cu a doua bancheta; suplimentul de single nu confera loc dublu in autocar.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.

OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Insotitorul de grup poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.

IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.





Prezentul document este parte integrate a contractului de prestari servicii.

